Lav et referat af nedenstående tekst:

Tekst:
Græstæppet på Als Stadion får fornemt besøg, når AaB og Viborg gæster byen for via entreindtægten, at samle penge sammen til mindefonden. - Vi er rigtig glade for at de vil spille den træningskamp på vores stadion, siger Henrik Sloth, formand for fodboldklubben Viking i Als. AaB har valgt at placere deres tredje træningskamp før sæsonstarten i Als, for at støtte det gode formål. - Vi har altid haft det godt med klubben i Als, og efter den forfærdelige tragedie vil vi selvfølgelig gerne støtte op, siger Allan Kuhn, Assistenttræner, AaB Fodbold Henrik Sloth håber at der vil komme rigtig mange til kampen på fredag, så de 20.000 kroner der er i fonden nu, måske kan fordobles. - Da klubben havde 100 års jubilæum i 2004 trak Brøndby 1000 tilskuere med tre dages varsel, så mon ikke AaB kan trække minimum 500 tilskuere med en uges varsel, siger formand Henrik Sloth. Kampen spilles fredag den 4. juli kl. 18.00.

Referat:
Når AaB møder Viborg i den tredje opstartskamp før sæsonpremieren, foregår det på Als Stadion. Overskuddet fra kampen går til den mindefond, som fodboldklubben Viking har oprettet til minde om de drenge, der blev dræbt under lastbil for en måned siden.